Διευκρινίσεις για τους υποψήφιους για το 10% των θέσεων εισακτέων, χωρίς νέα εξέταση

[13 Μάϊου 2018](http://dide.flo.sch.gr/site/?p=23020) Από [ΔΔΕ Φλώρινας | Τμήμα Ε' Εκπαιδευτικών Θεμάτων](http://dide.flo.sch.gr/site/?author=5)

**Έγγραφο Φ251/75096/Α5/10-5-2018 του Υπουργείου Παιδείας**

– Οι υποψήφιοι για το 10% των θέσεων εισακτέων, χωρίς νέα εξέταση, δεν θα παραλάβουν δελτίο εξεταζομένου, αφού δεν συμμετέχουν στις εξετάσεις.

– Όσοι από τους αποφοίτους υπέβαλαν αίτηση-δήλωση συμμετοχής στις Πανελλαδικές Εξετάσεις 2018, αλλά τελικά δεν θα προσέλθουν φέτος σε κανένα εξεταζόμενο μάθημα,  
α) δεν χρειάζεται να κάνουν καμία ενέργεια για ανάκληση της αίτησης-δήλωσης και  
β) μετά την ανακοίνωση των γραπτών βαθμολογίων των πανελλαδικώς εξεταζόμενων μαθημάτων, θα έχουν δυνατότητα να υποβάλλουν Μηχανογραφικό Δελτίο διεκδικώντας το 10% των θέσεων χωρίς νέα εξέταση, εφόσον βεβαίως είχαν συμμετάσχει στις Πανελλαδικές Εξετάσεις των δύο τελευταίων ετών.

Με την ευκαιρία υπενθυμίζουμε την διάταξη για το 10%, όπως αυτή ορίζεται στο άρθρο 13 του Νόμου 4452/2017 (ΦΕΚ 17 Α΄), σύμφωνα με την οποία το δικαίωμα του 10%:

* ισχύει για δύο (2) έτη μετά την τελευταία εξέταση με ποσοστά 60% – 40% (για το 1ο έτος και το 2ο έτος αντίστοιχα),
* ασκείται μόνο από όσους έχουν συμμετάσχει στις πανελλαδικές εξετάσεις των Ημερήσιων ΓΕΛ
* και δεν αφορά τους υποψηφίους που με τις εξετάσεις τους διεκδίκησαν θέσεις επιπλέον του αριθμού εισακτέων (πχ δεν δίνεται 10% σε όσους το 2017 συμμετείχαν στις επαναληπτικές πανελλαδικές εξετάσεις του Σεπτεμβρίου).

[**Διαβάστε το έγγραφο**](http://dide.flo.sch.gr/site/wp-content/uploads/2018/05/2018_75096_Α5_ΔΕΛΤΙΟ_ΕΞΡΤΑΖΟΜΕΝΟΥ_ΥΠΟΨΗΦΙΟΙ_10.pdf)